text: Glad buschauffør spiller musik for passagererne
  12 marts 2014 kl. 18.52
  En buschauffør fra Kolding spiller tysk slagermusik fra 70erne for sine passagerer.
  I 20 år har Olav Clausen kørt bybus i Kolding. I al den tid har han kørt på den samme rute.
  Han er glad for sit arbejde, men ind i mellem kan de lange dage bag rattet godt blive lidt trivielle. Men så sætter Olav Clausen bare noget tysk musik på fra 70?erne, og så kører det hele meget bedre.
  Nu er det ikke altid, den står på tysk musik. Når Olav Clausen kører om aftenen, så skifter han genre.
  Så spiller han Jerry Lee Lewis.
  